b'\n_START_ARTICLE_\nPovis\n_START_SECTION_\nGeografija\n_START_PARAGRAPH_\nPovis apima istorines sritis, tokias kaip: Montgomery\xc5\xa1yras ir Radnor\xc5\xa1yras, didel\xc4\x99 dal\xc4\xaf Breknok\xc5\xa1yro (Brekon\xc5\xa1yro) bei ma\xc5\xbe\xc4\x85 dal\xc4\xaf Denbig\xc5\xa1yro sri\xc4\x8di\xc5\xb3. Srities plotas\xc2\xa0\xe2\x80\x93 5179\xc2\xa0km\xc2\xb2. Tai did\xc5\xbeiasia Velso sritis. \xc5\xa0iaur\xc4\x97je ribojasi su Gvinedu, Denbig\xc5\xa1yru ir Reksamu, vakaruose su Keredigionu ir Karmarten\xc5\xa1yru, rytuose su Anglijos grafyst\xc4\x97mis (\xc5\xa0rop\xc5\xa1yru ir Hereford\xc5\xa1yru) bei pietuose su Ronda-Kinonu-Tafu, Merter Tidviliu, Karfiliu, Blainai Gventu, Monmut\xc5\xa1yru ir Nit Port Talbotu._NEWLINE_Sritis kalnuota. Didel\xc4\x97 dauguma srities gyventoj\xc5\xb3 gyvena kaimuose bei miesteliuose. Daugiausiai kalba val\xc5\xb3 kalba. Did\xc5\xbeiausios gyvenviet\xc4\x97s: Niutaunas, Istradginlis, Brekonas ir Vel\xc5\xa1pulas. Tai ma\xc5\xbeiausiai gyventoj\xc5\xb3 turinti Velso sritis.'